CELEX: C2006/224/107
Language: sk
Date: 2006-09-16 00:00:00
Title: Vec T-204/06: Žaloba podaná 3. augusta 2006 – Delta Protypos Viomichania Galaktos/ÚHVT – Kraft Foods Schweiz Holding (milko ΔΕΛΤΑ)

16.9.2006   
            
            
               SK
            
            
               Úradný vestník Európskej únie
            
            
               C 224/51
            
         Žaloba podaná 3. augusta 2006 – Delta Protypos Viomichania Galaktos/ÚHVT – Kraft Foods Schweiz Holding (milko ΔΕΛΤΑ)
   (Vec T-204/06)
   (2006/C 224/107)
   Jazyk žaloby: angličtina
   Účastníci konania
   
      Žalobca: Delta Protypos Viomichania Galaktos AE (Tavros, Grécko) (v zastúpení: P. Kanellopoulos, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Kraft Foods Schweiz Holding AG (Zürich, Švajčiarsko)
   Návrhy žalobcu
   
               —
            
            
               zrušiť napadnuté rozhodnutie č. R 0540/2005-2 prijaté druhým odvolacím senátom ÚHVT 8. júna 2006,
            
         
               —
            
            
               zamietnuť námietku č. B 562 423 podanú Kraft Foods Schweiz Holding AG proti zápisu ochrannej známke Spoločenstva „MILKO ΔEΛTA with design“ č. 2 474 674,
            
         
               —
            
            
               uložiť prijatie ochrannej známky Spoločenstva žalobcu „MILKO ΔEΛTA with design“ č. 2 474 674,
            
         
               —
            
            
               zaviazať ÚHVT na náhradu trov konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka: obrazová ochranná známka „milko ΔEΛTA“ pre tovary triedy 30 (mlieko s kakaom) – prihláška č. 2 474 674.
   
      Majiteľ ochrannej známky alebo označenia, ktoré je základom námietky: Kraft Foods Schweiz Holding AG.
   
      Ochranná známka alebo označenie, ktoré je základom námietky: obrazová a slovná ochranná známka Spoločenstva, medzinárodná a národná obrazová a slovná ochranná známka „MILKA“ pre tovary v triedach 5, 29, 30 a 32.
   
      Rozhodnutie námietkového oddelenia: prijatie námietky v jej celistvosti.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia Rady č. 40/94, keďže zjavné a veľké rozdiely medzi oboma ochrannými známkami stačia na vylúčenie akejkoľvek pravdepodobnosti zámeny. Podľa žalobcu obe kolidujúce ochranné známky vytvárajú všeobecne veľmi rozdielny vizuálny, fonetický a koncepčný dojem, najmä ak sa vezme do úvahy druhé slovo „ΔEΛTA“.